ປະທານາທິບໍດີໂປແລນ ເຖິງແກ່ອະສັນຍະກັມ ໃນອຸບັດຕິເຫດ ເຮືອບິນຕົກ
ຂ່າວສຳຄັນອື່ນໆ: ກຽກກິສຖານ ໄວ້ທຸກ ໃຫ້ພວກເຄາະຮ້າຍ ທີ່ເສັຽຊີວິດ ໃນການລຸກຮືຂຶ້ນ; ມີ 90 ກວ່າຄົນ ໄດ້ຮັບບາດເຈັບ ໃນການປາບປາມ ພວກປະທ້ວງຕໍ່ຕ້ານຣັ
ເຈົ້າໜ້າທີ່ຣັດເຊັຽ ກ່າວວ່າ ປະທາ ນາທິບໍດີໂປແລນ ທ່ານ LECH KACZYNSKIໄດ້ເຖິງແກ່ອະສັນຍະກັມ ໃນອຸບັດຕິເຫດ ເຮືອບິນຕົກ ຢູ່ໃນພາກຕາເວັນຕົກຂອງຣັດເຊັຽ ເຈົ້າໜ້າທີ່ເວົ້າວ່າ ໝົດທັງ 96 ຄົນ ທີ່ເດີນທາງ ໄປນຳເຮືອບິນໄດ້ເສັຽຊີວິດ ໃນອຸບັດຕິເຫດ ທີ່ເກີດຂຶ້ນ ໃນວັນເສົາມື້ນີ້ ລາຍງານຂ່າວກ່ອນໜ້ານີ້ ແຈ້ງວ່າມີ 132 ຄົນ ຢູ່ເທິງເຮືອບິນ ລຳດັ່ງກ່າວ ເຈົ້າໜ້າທີ່ໂປແລນໃຫ້ການຢືນຢັນ ວ່າ ປະທານາທິບໍດີ KACZYNSKI ແລະພັລຍາ ຂອງທ່ານທ່ານນາງ MARIA ໄດ້ເດີນທາງ ໄປນຳເຮືອບິນ ລຳດັ່ງກ່າວ ພວກທີ່ຮ່ວມ ເດີນທາງໄນຳໃນຄັ້ງນີ້ ແມ່ນຮວມທັງ ຜູ້ບັນຊາ ການກອງທັບໂປແລນ ຮອງຣັຖມຸນຕຣີກະຊວງການຕ່າງປະເທດ ຫົວໜ້າທະນາຄານກາງ ຕລອດທັງ ສະມາຊິກສະພາໂປແລນ ຈຳນວນນຶ່ງແລະເຈົ້າໜ້າທີ່ອື່ນໆອີກ ຄະນະຜູ້ແທນ ຂອງໂປແລນດັ່ງກ່າວ ແມ່ນພວມມຸ່ງໜ້າໄປຣັດເຊັຽ ເພື່ອເຂົ້າຮ່ວມ ພິທີໄວ້ອາລັຍ ຄົບຮອບ 70 ປີ ໃນການສັງຫານພວກນາຍທະຫານໂປແລນ ໃນສມັຍ ສົງຄາມໂລກຄັ້ງທີ 2 ຈຳນວນ 22 ພັນຄົນ ໂດຍກຳລັງຮັກສາຄວາມສະງົບ ຂອງໂຊວຽດ ທີ່ເມືອງ KATYN ໃກ້ໆເມືອງ SMOLENK ປະຊາຊົນຈຳນວນຫລາຍພັນ ຄົນ ໄດ້ໄປໂຮມຊຸມນຸມກັນ ທີ່ນະຄອນຫລວງ BISHKEK ໃນວັນເສົາມື້ນີ້ເພື່ອໄປຮ່ວມ ພິທີຝັງສົບ ຂອງພວກທີ່ເສັຽຊີວິດ ຈຳນວນນຶ່ງ ໃນການລຸກຮືຂຶ້ນຕໍ່ຕ້ານຣັຖບານ ໂດຍທີ່ພວກ ຜູ້ນຳ ພັກຝ່າຍຄ້ານເອີ້ນ ພວກເຄາະຮ້າຍເຫລົ່າ ນີ້ວ່າເປັນວີຣະຊົນ ທີ່ຕາຍເພື່ອ ປະຊາທິປະໄຕ ພິທີຝັງສົບຮ່ວມ ທີ່ວ່ານີ້ມີຂຶ້ນຢູ່ນອກ ນະຄອນ ຫລວງ BISHKEK ພວກໄວ້ທຸກ ໄດ້ຈັດພິທີ ໄວ້ອາລັຍ ໃຫ້ແກ່ພວກທີ່ເສັຽຊີວິດ ໃນການປະ ທະກັນ ຢ່າງຮ້າຍແຮງ ໃນມື້ວັນພຸດຜ່ານມາ ລະຫວ່າງພວກປະທ້ວງ ແລະກຳລັງ ຮັກສາຄວາມສະງົບ ຄວາມຮຸນແຮງ ທີ່ເຮັດໃຫ້ມີຜູ້ເສັຽຊີວິດຢ່າງນ້ອຍ 79 ຄົນ ທີ່ວ່ານີ້ ໄດ້ບັງຄັບໃຫ້ ປະທານາທິບໍດີ ກຽກກິສຖານຕ້ອງໄດ້ຫລົບໜີ ອອກຈາກນະຄອນຫລວງ ຜູ້ນຳຣັຖບານ ຊົ່ວຄາວ ຂອງກຽກກິສຖານ ທ່ານນາງREZA OTUNBAYEVA ກ່າວຕໍ່ຝູງຊົນ ໃນວັນເສົາມື້ນີ້ວ່າ ຄວາມຍຸຕິທັມແລະປະຊາທິປະໄຕ ຈະໄດ້ຮັບການ ສ້າງຕັ້ງຂຶ້ນ ທ່ານນາງໄດ້ປະກາດວ່າ ຈະນຳໃຊ້ຣະຣົບຣັຖບານ ທີ່ມີສະພາແຫ່ງຊາດ ສຳລັບກຽກກິສຖານ ມີ 90 ກວ່າຄົນໄດ້ຮັບບາດເຈັບ ໃນການ ປາບປາມພວກປະທ້ວງຕໍ່ຕ້ານຣັຖບານ ທີ່ບາງ ກອກ ນະຄອນຫລວງຂອງໄທ ລາຍງານຂ່າວ ແຈ້ງວ່າກຳລັງຮັກສາ ຄວາມສະງົບຂອງໄທ ໄດ້ໃຊ້ລູກປືນແທ້ ໃນລະຫວ່າງ ການປະທະກັນໃນວັນເສົາມື້ນີ້ ພວກທະຫານ ແລະຕຳຣວດ ປາບຈະລາຈົນ ໄດ້ພະຍາຍາມ ຂັບໄລ່ພວກປະທ້ວງ ອອກໄປຈາກ ສະຖານທີ່ ສາທາຣະນະ ແລະສູນກາງການຄ້າ ທີ່ສຳຄັນແຫ່ງນຶ່ງໃນບາງກອກ ການປະທະກັນ ໄດ້ຣະເບີດຂຶ້ນ ໃນຫລາຍໆຈຸດ ຮວມທັງທີ່ຄ້າຍທະຫານ ແຫ່ງນຶ່ງ ໃນຕອນເຊົ້າ ຂອງວັນເສົາມື້ນີ້ ແລະທີ່ສະຖານີໂທຣະພາບຕໍ່ຕ້ານຣັຖບານ ໃນມື້ວານນີ້ ກຳລັງຮັກສາ ຄວາມສະງົບຂອງໄທ ໄດ້ໃຊ້ຣະເບີດນຳຕາໄມ້ຄ້ອນຢາງ ແລະທໍ່ຊີດນຳ ຂນາດໃຫຍ່ ຂັບໄລ່ພວກປະທ້ວງ ທີ່ຮຽກຮ້ອງໃຫ້ນາຍົກຣັຖມຸນຕຣີ ອະພິຊິດ ເວດຊາຊີວະ ລາອອກນັ້ນ ໃຫ້ແຕກພ່າຍໜີ ພວກປະທ້ວງເສື້ອແດງ ຊຶ່ງສ່ວນໃຫຍ່ ໃຫ້ການສນັບສນຸນ ຕໍ່ອະດີດ ນາຍົກຣັຖມຸນຕຣີທັກສິນ ຊິນນະວັດນັ້ນ ໄດ້ເຮັດສ່ວນໃຫຍ່ ຂອງບາງກອກ ເປັນອັມມະພາດ ມາໄດ້ເກືອບນຶ່ງເດືອນແລ້ວ ປະທານາທິບໍດີອີຣ່ານໄດ້ເປີດເຜີຍໃຫ້ ຊາບ ກ່ຽວກັບອຸບປະກອນແຍກທາດຢູເຣນຽມ ທີ່ໄວຂຶ້ນ ຊຶ່ງເປັນການຝ່າຝືນ ຕໍ່ການເຕືອນ ຂອງນາໆຊາດບໍ່ໃຫ້ອີຣ່ານ ສືບຕໍ່ດຳເນີນການ ທາງດ້ານນິວເຄລັຽ ທີ່ມີຄວາມຫລໍ່ແຫລມນີ້ ທ່ານMAHMOUD AHMADINEJAD ໄດ້ນຳສະແດງ ອຸບປະກອນຊະນິດໃໝ່ ທີ່ສ້າງ ຢູ່ໃນອີຣ່ານໃນວັນສຸກວານນີ້ ໂດຍເວົ້າວ່າ ການດຳເນີນ ຄວາມພະຍາຍາມຂອງນາໆຊາດທີ່ຈະກົດດັນອີຣ່ານ ກ່ຽວກັບໂຄງການນິວເຄລັຽ ນັ້ນ ຈະປະເຊີນກັບ ການຕ້ານຢັນຫຼາຍຂຶ້ນກວ່າ ເກົ່າ ການປະກາດ ທີ່ວ່ານີ້ ມີຂຶ້ນເນື່ອງໃນໂອກາດວັນນິວເຄລັຽແຫ່ງຊາດ ຂອງອີຣ່ານ ຫົວໜ້າອົງການ ພະລັງງານປະຣະມະນູ ຂອງອີຣ່ານທ່ານ ALI AKBAR SALEHI ກ່າວວ່າ ເຄື່ອງກັ່ນຮຸ້ນລ່າສຸດ ທີ່ວ່ານີ້ມີຄວາມສາມາດ ໃນການແຍກ 6 ເທົ່າໄວກວ່າໂຕເກົ່າ ດັ່ງນັ້ນ ຈຶ່ງສາມາດເພີ້ມທາດຢູເຣນຽມ ທີ່ກັ່ນແລ້ວ ໃນປະຣິມານ ທີ່ຫລາຍຂຶ້ນ ທີ່ກຸງວໍຊິງຕັນ ໂຄສົກກະຊວງການຕ່າງປະເທດ ສະຫະຣັດ ທ່ານ P J CROWLEY ກ່າວວ່າ ສະຫະຣັດຕ້ອງໄດ້ສລຸບວ່າ ອີີຣ່ານມີຄວາມຕັ້ງໃຈ ໃນທາງທີ່ບໍ່ດີ ກ່ຽວກັບກິຈການ ນິວເຄລັຽຂອງຕົນຍ້ອນໂຄງການນິວເຄລັຽ ໃນທາງສັນຕິ ແມ່ນບໍ່ຕ້ອງການ ເຄື່ອງແຍກນິວເຄລັຽທີ່ມີຄວາມໄວ້ຂຶ້ນ ໃນຄຳປາສັຍປະຈຳສັບປະດານັ້ນ ປະທານາທິບໍດີ ສະຫະຣັດ ທ່ານ BARACKOBAMA ໄດ້ຮຽກຮ້ອງ ໃຫ້ປະຊາຊົນ ຊາວ ອະເມຣິກັນໄປຊົມໃຊ້ເຄື່ອງຊ່ອຍໃນການຫລຸດການເສັຽພາສີ ທີ່ເວັບໄຊທ໌ ຂອງທຳນຽບຂາວ ໃນຂໍ້ມູນກ່ຽວກັບ ການສວຍໃຊ້ໃຫ້ເປັນປໂຍດ ກົດໝາຍວ່າດ້ວຍ ຜົນປໂຍດດ້ານພາສີ ສຳລັບ ການຟື້ນໂຕຄືນຂອງເສຖກິດ ກຳນົດເວລາຕາຍ ໂຕ ໃນການຍື່ນພາສີລາຍໄດ້ ຂອງສ່ວນບຸກຄົນ ໃນສະຫະຣັດ ແມ່ນວັນທີ 15ເດືອນນີ້ ທ່ານ OBAMA ເວົ້າວ່າ ມີການໃຫ້ສິນເຊື່ອ ໃນດ້ານພາສີເພື່ອຊ່ອຍໃນການຊື້ ປະກັນພັຍສຸຂພາບ ນອກນັ້ນແລ້ວ ຍັງມີການໃຫ້ສິນເຊື່ອສຳລັບ ການຊື້ເຮືອນ ແລະຊື້ຣົດອີກດ້ວຍ ທ່ານກ່າວວ່າ ພວກນັກສຶກສາ ແລະພໍ່ແມ່ຈຳນວນຫລາຍລ້ານຄົນ ທີ່ຈ່າຍຄ່າຮຽນນັ້ນ ກໍສາມາດໄດ້ຮັບເງິນ ຫລາຍເຖິງ 2 ພັນ 500ໂດລາ ພາຍໃຕ້ການໃຫ້ໂອກາດ ທາງສິນເຊື່ອ ແກ່ຊາວອະເມຣິກັນ ສ່ວນສະມາຊິກ ສະພາສູງJON KYL ຈາກຣັດອາຣີໂຊນາ ແມ່ນເປັນຜູ້ກ່າວຕອບ ຂອງພັກຣີພັບຣີກັນ ຕໍ່ຄຳປາສັຍຂອງປະທານາທິບໍດີ OBAMA ຈີນລາຍງານກ່ຽວກັບການຂາດດຸນການ ຄ້າຂອງຕົນ ເປັນເທື່ອທຳອິດ ໃນຮອບ 6ປີ ໃນເດືອນມີນາ ຜ່ານມານີ້ ສື່ມວນຊົນ ຂອງ ທາງການຈີນລາຍງານວ່າຈີນໄດ້ນຳເຂົ້າສິນຄ້າ 7 ພັນ 200 ລ້ານໂດລາ ຫລາຍກວ່າສົ່ງອອກ ໃນເດືອນແລ້ວ ການນຳເຂົ້າສິນຄ້າຂອງຈີນ ໄດ້ໂດດຂຶ້ນ ຫລາຍກວ່າ 30 ພັນລ້ານໂດລາ ຈາກເດືອນກຸມພາຕົກເປັນເກືອບ 120 ພັນ ລ້ານໂດລາ ໃນເດືອນມີນາ ສ່ວນການສົ່ງ ອອກນັ້ນໄດ້ເພີ້ມຂຶ້ນ ຂ້ອນຂ້າງຊ້າ ເປັນປະມານ 112 ພັນລ້ານໂດລາ ສຳລັບເດືອນມີນາ ຂໍ້ມູນດັ່ງກ່າວນີ້ ໄດ້ມີການເປີດເຜີຍ ຫລັງຈາກເຈົ້າ ໜ້າທີ່ ອະວຸໂສທາງດ້ານການຄ້າ ຂອງສະຫະຣັດ ແລະຈີນ ໄດ້ເຈຣະຈາຫາຣືກັນ ເປັນເວລາສັ້ນໆທີ່ນະຄອນຫລວງປັກກິ່ງ ໃນສັບປະດານີ້ ທຳນຽບຂາວ ຢາກໃຫ້ຈີນ ປ່ອຍໃຫ້ຄ່າຂອງເງິນຢວນ ຊຶ່ງເປັນເງິນຕຣາ ຂອງຈີນນັ້ນ ໄດ້ຮັບອິດທິພົນຫລາຍຂຶ້ນຈາກແຮງຂອງຕລາດ ສື່ມວນຊົນ ຂອງສະຫະຣັດ ແຈ້ງວ່າ ລາຍງານສະບັບນີ້ ອາດຈະເຮັດໃຫ້ນະໂຍບາຍເງິນຕຣາຂອງຈີນ ມີຄວາມສລັບຊັບຊ້ອນ ຫລາຍຂຶ້ນ ເຊີນຟັງຂ່າວລາຍລະອຽດ ໂດຍຄລິກບ່ອນສຽງ